सफाई में नाकाम, फिर भी एजेंसी पर मेहरबान
एक करोड़ से अधिक का भुगतान हर माह होता है एजेंसी को
जिलेके सबसे बड़े अस्पताल पीएमसीएच सफाई व्यवस्था बदहाल है। वहां भर्ती या ओपीडी में दिखाने आने वाले मरीज गंदगी और बदबू से परेशान रहते हैं। वार्डों के बाथरूम की स्थिति तो ऐसी है कि मरीज संक्रमण का शिकार हो जाएं। डस्टबिन की सफाई 24 घंटे में बमुश्किल एक बार ही होती है। मंत्री से लेकर सरकार के बड़े अधिकारी तक इस अव्यवस्था पर नाराजगी जता चुके हैं। इतना होने के बावजूद अस्पताल प्रबंधन सफाई एजेंसी पर मेहरबान है। उसके खिलाफ कार्रवाई तो दूर की बात है, उल्टे एजेंसी के साथ करार की राशि बढ़ाने की तैयारी की जा रही है।
अस्पताल में फर्श की सफाई का आलम यह है कि फिनाइल का इस्तेमाल तभी किया जाता है, जब किसी मंत्री या बड़े अधिकारी का दौरा होता है। परिसर में ब्लीचिंग पाउडर का छिड़काव भी कभी-कभार ही किया जाता है। जिस टेबल पर मरीज अपना सामान रखते हैं, वह जंग लगा हुआ है और उस पर हमेशा धूल जमी रहती है। मरीज के डिस्चार्ज हो जाने के बाद भी उसके टेबुल पर मेडिकल वेस्ट पड़ा रहता है। इसके बावजूद साल 2006 से अस्पताल में ठेके पर तैनात सफाई एजेंसी पर प्रबंधन की मेहरबानी कई सवाल खड़े करती है।
फर्श इतना गंदा, मानाे काई जमी हो। (इनसेट में गंदी नाली)
500 बेड वाले इस अस्पताल की साफ-सफाई पर हर माह करीब 8.5 लाख रुपए खर्च किए जाते हैं। सफाई एजेंसी जगजीवन श्रमिक सहयोग समिति को नियमित रूप से इस राशि का भुगतान किया जाता है। इसके बावजूद एजेंसी अस्पताल में सफाई के नाम पर सिर्फ खानापूर्ति ही करती है। उसने तो अस्पताल की सफाई के लिए पर्याप्त कर्मचारी तैनात किए हैं और ही उन्हें जरूरी उपकरण आदि मुहैया कराए हैं।
अस्पताल के ओपीडी में रोज एक हजार से अधिक मरीज आते हैं। भर्ती मरीजों की संख्या भी कम नहीं है। सफाई एजेंसी के काम पर नजर रखी जा रही है। स्थिति में सुधार नहीं होने पर कार्रवाई की जाएगी।’’- डॉविकास कुमार राणा, प्रवक्ता, पीएमसीएच, धनबाद
{अस्पताल परिसर के बाहर भर गई हैं नालियां
{ लंबे समय से नहीं हुई है नालियों की सफाई
{ कुछ ही जगहों पर लगाए गए हैं डस्टबिन
{खुले में फेंका जाता है मेडिकल वेस्ट, सुरक्षित निष्पादन का इंतजाम नहीं
सफाई व्यवस्था की लापरवाही की शिकायत करना भी आसान नहीं है। अस्पताल प्रबंधन तो सीधे सफाई एजेंसी पर जिम्मेवारी थोप देता है। और सफाई एजेंसी का धनबाद में कोई दफ्तर ही नहीं है। कुछ कर्मचारी तो यह भी कहते हैं कि अस्पताल प्रबंधन के पास भी एजेंसी का कोई पता नहीं है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva